REPUBLIKA SRBIJA

NARODNA SKUPŠTINA

Odbor za kulturu i informisanje

16 Broj 02-3158/15

6. februar 2017. godine

B e o g r a d

UPRAVNI ODBOR

JAVNE MEDIJSKE USTANOVE „RADIO - TELEVIZIJA SRBIJE“

S obzirom na to da je Programski odbor Radiodifuzne ustanove Srbije konstituisan u februaru 2013. godine, u skladu sa Zakonom o radiodifuziji („Službeni glasnik RS”, br. 42/02, 97/04, 76/05, 79/05 - dr. zakon, 62/06, 85/06 i 41/09), Odbor za kulturu i informisanje Narodne skupštine (u daljem tekstu: Odbor), na sednici održanoj 25. novembra 2015. godine, konstatovao je da će u februaru 2016. prestati mandat njegovim članovima, istekom vremena na koji su izabrani.

Odbor je utvrdio da pravo podnošenja kandidature za članove Programskog saveta Javne medijske ustanove „Radio-televizija Srbije“ (u daljem tekstu: Programski savet) imaju stručnjaci u oblasti medija i medijskih poslenika, naučnika, stvaralaca u oblasti kulture i predstavnika udruženja čiji je cilj zaštita ljudskih prava i demokratije, u skladu sa članom 28. stav 2. Zakona o javnim medijskim servisima (u daljem tekstu: Zakon).

Odbor je na sednici održanoj 25. novembra 2015. godine doneo Odluku o pokretanju postupka za izbor kandidata za članove Programskog saveta Javne medijske ustanove „Radio-televizija Srbije“16 Broj: 02-3158/15 i utvrdio tekst Javnog konkursa za predlaganje kandidata za izbor kandidata za članove Programskog saveta Javne medijske ustanove „Radio-televizija Srbije“, koji je objavljen 2. decembra 2015. godine u „Službenom glasniku RS”, i na internet stranici Narodne skupštine, a 3. decembra 2015. godine, u dnevnom listu „Politika“.

U skladu sa tačkom 4. Odluke o pravilima o sprovođenju javnog konkursa za izbor kandidata za članove Programskog saveta Javne medijske ustanove „Radio-televizija Srbije“ (u daljem tekstu: Odluka) i Javnim konkursom za predlaganje kandidata za izbor kandidata za članove Programskog saveta Javne medijske ustanove „Radio-televizija Srbije“, od 2. decembra 2015. godine, kandidati su imali rok od 15 dana, da Odboru dostave svoje prijave za Programski savet.

Svoje pravo iskoristila su 42 kandidata, tako što su Odboru dostavili svoje prijave za člana Programskog saveta. Uz prijave dostavljena je sva neophodna dokumentacija propisana Zakonom, Odlukom i Javnim pozivom.

U skladu sa članom 29. stav 6. Zakona i tačke 7. Odluke, Odbor je na sednici održanoj 28. decembra 2015. godine,odnosno 9. septembra 2016. godine, utvrdio Listu svih prijavljenih kandidata koji ispunjavaju uslove javnog konkursa.

Odbor je na sednici, održanoj 22. januara 2016. godine, odnosno 6. februara 2017. godine, u skladu sa tačkom 8. Odluke obavio razgovor sa kandidatima koji ispunjavaju uslove javnog konkursa i koji su ostali pri svojim kandidaturama.

Odbor je na sednici, održanoj 6. februara 2017. godine, utvrdio listu od 29 kandidata za članove Programskog saveta, koja odražava teritorijalnu, nacionalnu, versku, polnu i drugu strukturu stanovništva, u skladu sa članom 29. stav 3. Zakona.

Odbor je zaključio da listu kandidata za članove Programskog saveta, zajedno sa njihovim biografijama, dostavi Upravnom odboru Javne medijske ustanove „Radio- televizija Srbije“, jer su se stekli uslovi za sprovođenje postupka izbora predviđeni članom 29. stav 1. Zakona.

Originalna dokumentacija prijavljenih kandidata nalazi se u službi Odbora za kulturu i informisanje i dostupna je na uvid članovima Upravnog odbora.

PREDSEDNIK

Maja Gojković

Prilog:

-lista kandidata

-biografije kandidata

Odbor za kulturu i informisanje predlaže Upravnom odboru Javne medijske ustanove „Radio- televizija Srbije“ , Listu od 29 kandidata za članove Programskog saveta koja odražava teritorijalnu, nacionalnu, versku, polnu i drugu strukturu stanovništva.

**LISTA KANDIDATA**

1. Branko Gardašević
2. Tijana Naumović
3. Miloš Stokić
4. Mirjana Maksimović
5. Tijana Kasper
6. Želimir Gvardiol
7. Maja Radović
8. Ivona Katić
9. Borka Popović
10. Ana Mandić
11. Aleksandar Zagorac
12. Balša Đogo
13. Aleksandar Dunđerin
14. Milivoje Pavlović
15. Predrag Obradović
16. Dejan Milenković
17. Vladan Terzić
18. Ivan Karl
19. Nada Popović Perišić
20. Snežana Cvetković
21. Nebojša Spaić
22. Ivan Topalović
23. Duško Medić
24. Maja Vukadinović
25. Nikola Stojanović
26. Vuk Žugić
27. Dijana Subotički Miletić
28. Jovanka Todorović Savović
29. Milan Janković